Πλήρες πρόγραμμα, 3μηνης διάρκειας (4 συνεδριών) Περιλαμβάνει 4 επισκέψεις στο ιατρείο: Δύο επισκέψεις πραγματοποιούνται τον πρώτο μήνα (ανά δεκαπενθήμερο). Η 3η επίσκεψη γίνεται στο τέλος του 2ου μήνα. Η 4η στο τέλος του 3ου μήνα.  Η παρακολούθηση του καπνιστή διαρκεί συνολικά ένα έτος, με τηλεφωνικό επανέλεγχο στο εξάμηνο και στο έτος για να διασφαλιστεί η επιτυχής διακοπή και η πρόληψη υποτροπών. Το πρόγραμμα περιλαμβάνει αρχικά την πρώτη επίσκεψη στο Ιατρείο Διακοπής Καπνίσματος (βλέπε παραπάνω). Στις επόμενες επισκέψεις διάρκειας 20 έως 30 λεπτών παρέχεται ιατρική υποστήριξη, γίνεται σταδιακή μείωση της φαρμακευτικής αγωγής (ανάλογα με την πρόοδο που έχει σημειώσει ο κάθε καπνιστής) και μετράται το μονοξείδιο του άνθρακα στον εκπνεόμενο αέρα. Είναι σημαντικό να τονιστεί ότι υπάρχει η δυνατότητα διαιτολογικής παρέμβασης για την αποφυγή λήψης βάρους μετά τη διακοπή του καπνίσματος η οποία διενεργείται από την Κλινική Διαιτολόγο/ Διατροφολόγο και Αναπληρώτρια Καθηγήτρια Διατροφής Δρ. Ρενάτα Μίχα (συνεργάτιδας του Cardio Health).   Μεμονωμένη συνεδρία διακοπής καπνίσματος Υπάρχει η δυνατότητα να επισκεφθεί κανείς το ιατρείο για μία μεμονωμένη συνεδρία η οποία περιλαμβάνει όλα όσα γίνονται στην πρώτη επίσκεψη στο Ιατρείο Διακοπής Καπνίσματος (βλέπε παραπάνω). Ο καπνιστής μπορεί να επαναλάβει μεμονωμένες συνεδρίες ανάλογα με τις προσωπικές του ανάγκες.